КОМИ РЕСПУБЛИКАСА ПРАВИТЕЛЬСТВОЛÖН ШУÖМ

 Коми Республикаса Правительстволöн, Коми Республикаса олöмö пöртысь власьт органъяслöн да Коми Республикаса Правительствоöн котыртöм Коми Республикаса государственнöй органъяслöн удж йылысь «Öтуввез» везын йöзöдан юöр лыддьöг вынсьöдöм йылысь

«Коми Республикаса государственнöй органъяслöн удж йылысь юöрöн вöдитчöмын öткымын юалöм йылысь» Коми Республикаса Оланпаслöн 3 статьяса 2 пункт серти Коми Республикаса Правительство шуис:

1. Вынсьöдны:

1) Коми Республикаса Правительстволöн удж йылысь «Öтуввез» везын йöзöдан юöр лыддьöг 1 №-а содтöд серти;

2) Коми Республикаса Правительстволöн, Коми Республикаса олöмö пöртысь власьт органъяслöн да Коми Республикаса Правительствоöн котыртöм Коми Республикаса государственнöй органъяслöн удж йылысь «Öтуввез» везын йöзöдан юöр лыддьöг 2 №-а содтöд серти.

2. Урчитны, мый «Öтуввез» везын юöр йöзöдöмысь кывкутöны:

1) тайö шуöмлöн 1 пунктса 1 подпунктын пасйöм юöрысь – Коми Республикаса Юралысьлöн да Коми Республикаса Правительстволöн Администрация;

2) тайö шуöмлöн 1 пунктса 2 подпунктын пасйöм юöрысь - Коми Республикаса олöмö пöртысь власьт органъяс, Коми Республикаса Правительствоöн котыртöм Коми Республикаса государственнöй органъяс.

3. Коми Республикаса олöмö пöртысь власьт органъяслы, Коми Республикаса Правительствоöн котыртöм Коми Республикаса государственнöй органъяслы, Коми Республикаса Юралысьлöн да Коми Республикаса Правительстволöн Администрациялы (водзö - Коми Республикаса государственнöй органъяс) 2010 во лöддза-номъя тöлысь 1 лунöдз примитны тайö шуöм олöмö пöртöм кузя мераяс.

4. Тайö шуöм збыльмöдöм бöрся видзöдны Коми Республикаса государственнöй органъяслы, кодъяс йöзöдöны юöрсö «Öтуввез» везын.

5. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2010 вося ода-кора тöлысь 21 лун

154 №

ВЫНСЬÖДÖМА

Коми Республикаса Правительстволöн

 2010 во ода-кора тöлысь 21 лунся 154 №-а шуöмöн

(1 №-а содтöд)

Коми Республикаса Правительстволöн

удж йылысь «Öтуввез» везын йöзöдан юöр

**ЛЫДДЬÖГ**

|  |  |  |
| --- | --- | --- |
| Д/в №  | Юöр сюрöс | Йöзöдан кадколаст |

| 1 | 2 | 3 |
| --- | --- | --- |
| 1. | Коми Республикаса Правительстволöн пошта инпас, электроннöй пошта инпас  | выльмöдсьö коланлун серти |
| 2. |  Коми Республикаса Правительстволöн уджмогъяс йылысь юöръяс  | Коми Республикаса лöсялана нормативнöй правовöй акт примитан лунсянь 5 уджалан лунöн, сы лыдын сэтчö вежсьöмъяс пыртöм йылысь  |
| 3.  | Коми Республикаса нормативнöй правовöй актъяс, кутшöмъяс артмöдöны Коми Республикаса Правительство уджлысь правовöй подувсö | Коми Республикаса нормативнöй правовöй акт кырымалан лунсянь 10 уджалан лунöн |
| 4. | Коми Республикаса Юралысь (Коми Республикалöн Правительствоса юрнуöдысь) йылысь юöръяс  | индан лунсянь 3 уджалан лунöн. Выльмöдсьö коланлун серти |
| 5. | Коми Республикаса Правительствоö пырысьяс йылысь, а сiдзжö Коми Республикаса олöмö пöртысь власьт органъясса да Коми Республикаса Правительствоöн котыртöм Коми Республикаса государственнöй органъясса юрнуöдысьяс йылысь юöръяс: Коми Республикаса Правительствоö пырысьяслöн, а сiдзжö Коми Республикаса олöмö пöртысь власьт органъясса да Коми Республикаса Правительствоöн котыртöм Коми Республикаса государственнöй органъясса юрнуöдысьяслöн ов, ним, вич, фотография, а сiдзжö эм кö пасйöм йöзлöн сöгласие, на йылысь мукöд юöрКоми Республикаса Юралысьлöн, сiйöс вежысьяслöн, министръяслöн, Коми Республикаса олöмö пöртысь власьт мукöд органса, Коми Республикаса Правительствоöн котыртöм государственнöй органъясса юрнуöдысьяслöн, налöн верöслöн (гöтырлöн) да тыр арлыдтöм челядьлöн чöжöс, эмбур да эмбур сикаса обязательствояс йылысь  |  выльмöдсьö коланлун сертиКоми Республикаса Юралысьлöн 2010 во тöвшöр тöлысь 18 лунся 12 №-а Индöдöн урчитöм кадколастъясö |
| 6. | Коми Республикаса Правительстволысь юöртан система, юöр банк, реестр, регистр лыддьöгъяс  | выльмöдсьö коланлун серти |
| 7. | Коми Республикаса Правительствоöн примитöм нормативнöй правовöй актъяс, кытчö пырöны сэтчö вежсьöмъяс пыртöм, найöс вынтöмöн лыддьöм, ёрдöн вынтöмöн лыддьöм йылысь юöръяс | нормативнöй правовöй акт примитан лунсянь 10 уджалан лунöн |
| 8. | Коми Республикаса Правительствоöн котыртöм координационнöй да консультативнöй органъяслöн удж йылысь юöръяс:координационнöй да консультативнöй органъяс лыддьöг;координационнöй да консультативнöй органъяс йылысь положениеяс (регламентъяс);координационнöй да консультативнöй органъясö пырысьяс йылысь юöръяс  | орган котыртöм йылысь правовöй акт примитан лунсянь 5 уджалан лунöн  лöсялана положение (регламент) вынсьöдöм йылысь правовöй акт примитан лунсянь 5 уджалан лунöн лöсялана органö пырысьясöс вынсьöдöм (либö сэтчö вежсьöмъяс пыртöм) йылысь правовöй акт примитан лунсянь 5 уджалан лунöн |
| 9. | Коми Республикаса Правительстволöн законопроектнöй удж йылысь юöръяс:Коми Республикаса Правительстволöн законопроектнöй удж планъяс;Коми Республикаса Правительстволöн законопроектнöй удж кузя планъяс збыльмöдöм йылысь юöръяс;Коми Республикаса Правительствоöн Коми Республикаса Государственнöй Сöветö сетöм Коми Республикаса оланпас балаяс йылысь юöръяс (Коми Республикаса оланпас бала текстъясöн) | правовöй акт примитан лунсянь 5 уджалан лунöн быд кварталбыд кварталКоми Республикаса Государственнöй Сöветö оланпас бала ыстан лунсянь 5 уджалан лунöн |
| 10. | Коми Республикаса Правительстволöн удж кузя уджтасъяс да планъяс йылысь, Коми Республикаса Правительстволöн удж йылысь отчётъяс йылысь юöръяс: Коми Республикаса Правительстволöн удж кузя уджтасъяс да планъяс, сы лыдын: öчереднöй кадколаст вылö Коми Республикаса Правительство уджлöн шöр туйвизьяс; республикаöс социально-экономическöя сöвмöдан уджтасъяс (прогнозъяс) да найöс збыльмöдöм кузя вöчöмторъяслöн планъяс;Коми Республикаса Государственнöй Сöветлы Коми Республикаса Правительстволöн удж бöртасъяс йылысь быдвося отчёт | акт примитан лунсянь 5 уджалан лунöнКоми Республикаса Государственнöй Сöвет водзын Коми Республикаса Юралысьлöн отчётöн сёрнитöм бöрын 5 уджалан лунöн  |
| 11. | Коми Республикаса Юралысьлöн, Коми Республикаса Юралысьöс вежысьяслöн протокольнöй мероприятиеяс, служебнöй командировкаяс да мукöд официальнöй мероприятие йылысь юöръяс:официальнöй мероприятиеяслöн анонсъяс;  официальнöй мероприятиеяс кузя кывкöртöдъяс йылысь юöръяс  |  официальнöй мероприятие заводитчытöдз öти уджалан лунöн   официальнöй мероприятие помасян лунсянь öти уджалан лунöн |
| 12. | Коми Республикаса Правительствоöн нуöдан шöр мероприятиеяс йылысь юöръяс да Коми Республикаса Правительстволöн быдлунъя удж йылысь мукöд юöр:локтан мероприятиеяслöн анонсъяс;  мероприятиеяслöн бöртасъяс йылысь юöръяс  | мероприятие нуöдтöдз öти уджалан лунöн  мероприятие помасян лунсянь öти уджалан лунöн |
| 13. | Коми Республикаса Юралысьлöн, Коми Республикаса Юралысьöс вежысьяслöн официальнöй петкöдчöмъяслысь да шыöдчöмъяслысь текстъяс  | официальнöй петкöдчöм либö шыöдчöм бöрын öти уджалан лунöн |
| 14. | Коми Республикаса Правительстволöн да Коми Республикаса Правительстволöн Президиумса заседаниеяс йылысь юöръяс:Коми Республикаса Правительстволöн да Коми Республикаса Правительстволöн Президиумса заседаниеяс йылысь анонсъяс;  Коми Республикаса Правительстволöн, Коми Республикаса Правительстволöн Президиумса заседаниеяс вылын примитöм решениеяс йылысь юöр |  Коми Республикаса Правительстволöн заседаниеöдз 10 уджалан лун водзвыв, Коми Республикаса Правительстволöн Президиумса заседаниеöдз 5 уджалан лун водзвыв  Коми Республикаса Правительстволöн, Коми Республикаса Правительстволöн Президиумса заседание лунсянь 15 уджалан лунöн |
| 15. | Коми Республикаса Правительствоöн кырымалöм Коми Республикаса войтыркостса артмöдчöмъяс йылысь юöръяс  | войтыркостса артмöдчöм вöчан (кырымалан) лунсянь 5 уджалан лунöн |
| 16. | Коми Республикаса Правительстволöн Коми Республикаса государственнöй власьт мукöд органкöд, öтйöза öтувъяскöд, политическöй ютыръяскöд, профессиональнöй котыръяскöд да мукöд организациякöд, сы лыдын войтыркостсакöд öтув уджалöм йылысь юöръяс:планируйтан мероприятиеяс йылысь юöръяс;мероприятиеяслöн кывкöртöдъяс йылысь юöръяс  |  мероприятие нуöдан лун водзвыв öти уджалан лунöн мероприятие помасьöм бöрын öти уджалан лунöн |
| 17. | Коми Республикаса Правительствоö гражданасянь воöм шыöдчöмъяс кузя удж йылысь юöръяс: Коми Республикаса Правительствоö гражданасянь воöм шыöдчöмъяс видлалан пöрадок опишитöм тайö уджöн веськöдлысь актъяс пасйöмöн;  Коми Республикаса Правительстволöн удж йылысь юöр босьтöм вылö запросъяс видлалан пöрадок опишитöм;Коми Республикаса Правительствоö пырысьясöн гражданаöс примитан график;Коми Республикаса Правительствоö гражданасянь воöм шыöдчöмъяс серти дженьыд юöр, кытчö пырö шыöдчöмъяс видлалан бöртасъяс йылысь да примитöм мераяс йылысь юöр;гражданаöс примитан полномочиеа юкöдувса юрнуöдысьлöн либö мукöд чина мортлöн ов, ним да вич, йитчан юöр (справка сетан телефон, факс номеръяс, электроннöй пошта инпас) |  выльмöдсьö коланлун серти  выльмöдсьö коланлун сертигражданаöн примитан график вынсьöдöм либö сэтчö вежсьöмъяс пыртöм йылысь правовöй акт примитан лунсянь 10 уджалан лунöн быд тöлысь, локтан тöлысьлöн 5 лунöдз выльмöдсьö коланлун серти  |
| 18. | Шыасьöмъяслöн, шыöдчöмъяслöн да мукöд документлöн урчитöм формаяс, кутшöмъясöс видлалö Коми Республикаса Правительство оланпасъяс да мукöд нормативнöй правовöй акт серти  | вынсьöдан лунсянь 5 уджалан лунöн. Выльмöдсьö коланлун серти  |
| 19. | Коми Республикаса Правительстволысь нормативнöй правовöй акт да мукöд решение, вöчöмтор (вöчтöмтор) обжалуйтан пöрадок йылысь юöръяс  | выльмöдсьö коланлун серти |
| 20. | Коми Республикаса олöмö пöртысь власьт органъяслöн, Коми Республикаса Правительствоöн котыртöм Коми Республикаса государственнöй органъяслöн тэчас йылысь юöръяс: Коми Республикаса олöмö пöртысь власьт органъяс, Коми Республикаса Правительствоöн котыртöм Коми Республикаса государственнöй органъяс лыддьöг; Коми Республикаса олöмö пöртысь власьт органъяслöн, Коми Республикаса Правительствоöн котыртöм Коми Республикаса государственнöй органъяслöн официальнöй сайтъяс вылö ыстысьöм | выльмöдсьö коланлун серти выльмöдсьö коланлун серти  |
| 21. | Коми Республикаса Правительствоöн учредитöм йöзöс юöртан средствояс йылысь юöръяс |  йöзöс юöртан средствояс пасъян лунсянь 5 уджалан лунöн. Выльмöдсьö коланлун серти |

ВЫНСЬÖДÖМА

Коми Республикаса Правительстволöн

 2010 во ода-кора тöлысь 21 лунся 154 №-а шуöмöн

(2 №-а содтöд)

Коми Республикаса Правительстволöн, Коми Республикаса олöмö пöртысь власьт органъяслöн да Коми Республикаса Правительствоöн котыртöм Коми Республикаса государственнöй органъяслöн удж йылысь «Öтуввез» везын йöзöдан юöр

**ЛЫДДЬÖГ**

|  |  |  |
| --- | --- | --- |
| Д/в №  | Юöр сюрöс  | Йöзöдан кадколаст |

| 1 | 2 | 3 |
| --- | --- | --- |
| I. Коми Республикаса олöмö пöртысь власьт орган, Коми Республикаса Правительствоöн котыртöм Коми Республикаса государственнöй орган (водзö - Коми Республикаса государственнöй органъяс) йылысь öтувъя юöр  |
| 1.1. | Коми Республикаса государственнöй орган ним, пошта инпас, электроннöй пошта инпас, справочнöй службалöн телефон номеръяс  | выльмöдсьö коланлун серти |
| 1.2. | Коми Республикаса государственнöй органлöн уджмогъяс, сылöн тэчасса юкöдувъяслöн медшöр могъяс да могъяс йылысь юöръяс, а сiдзжö тайö уджмогъяс, медшöр могъяс да могъяс урчитысь нормативнöй правовöй актъяс лыддьöг    | лöсялана нормативнöй правовöй актъяс, сы лыдын сэтчö вежсьöмъяс пыртöм йылысь, примитан лунсянь 5 уджалан лунöн. Выльмöдсьö коланлун серти |
| 1.3. | Коми Республикаса государственнöй органлöн да (эм кö) мутасса органъяслöн, ведомствоувса организацияяслöн, коллегиальнöй органъяслöн тэчас  | тэчас вынсьöдан либö вежан лунсянь 5 уджалан лунöн  |
| 1.4. | Коми Республикалöн государственнöй органса, сылöн тэчас юкöдувса, мутас органса юрнуöдысьяс, ведомствоув организацияяса юрнуöдысьяс (эм кö) йылысь юöръяс, торйöн кö, ов, ним, вич, а сiдзжö пасйöм йöзлöн сöгласие серти на йылысь мукöд юöр | индан лунсянь 3 уджалан лунöн. Выльмöдсьö коланлун серти  |
| 1.5. | Коми Республикаса государственнöй органлöн мутас органъяс (эм кö) лыддьöг, налöн медшöр могъяс да могъяс йылысь юöръяс, а сiдзжö пошта инпасъяс, электроннöй пошта инпасъяс (эм кö), пасйöм органъяслöн справочнöй службаса телефон номеръяс | мутас орган котыртöм йылысь правовöй акт примитан лунсянь 5 уджалан лунöн. Выльмöдсьö коланлун серти |
| 1.6. | Ведомствоувса организацияяс (эм кö) лыддьöг, налöн медшöр могъяс да удж йылысь юöръяс, а сiдзжö пошта инпасъяс, электроннöй пошта инпасъяс (эм кö), ведомствоувса организацияяслöн справочнöй службаса телефон номеръяс | организация котыртöм йылысь правовöй акт примитан лунсянь 5 уджалан лунöн. Выльмöдсьö коланлун серти |
| 1.7. | Коми Республикаса государственнöй органöн учредитöм йöзöс юöртан средствояс (эм кö) йылысь юöръяс  | йöзöс юöртан средство пасъян лунсянь 5 уджалан лунöн. Выльмöдсьö коланлун серти |
| 1.8. | Коми Республикаса государственнöй органъяслöн, мутас органъяслöн, ведомствоувса организацияяслöн юöртан система, юöр банк, реестр, регистр лыддьöгъяс  | выльмöдсьö коланлун серти  |
| II. Коми Республикаса государственнöй органлöн нормотворческöй удж йылысь юöр |
| 2.1. | Коми Республикаса государственнöй органöн йöзöдöм нормативнöй правовöй актъяс, кытчö пырöны сэтчö вежсьöмъяс пыртöм, вынтöмöн лыддьöм йылысь юöръяс, а сiдзжö нормативнöй правовöй актъяс государственнöя пасйöм йылысь юöръяс (кор колö сiйöс вöчны)  | вынсялан лунсянь 5 уджалан лунöн  |
| 2.2. | Коми Республикаса государственнöй органлысь нормативнöй правовöй актъяс вынтöмöн лыддьöм йылысь делöяс кузя ёрдса шуöмъяс йылысь юöръяс   | Коми Республикаса государственнöй органö ёрд шуöм воан лунсянь 5 уджалан лунöн |
| 2.3. | Государственнöй услугаяслöн административнöй регламентъяс да стандартъяс  | вынсялан лунсянь 5 уджалан лунöн |
| 2.4. | Коми Республикаса государственнöй органöн дасьтöм административнöй регламентъяслöн балаяс   | «Государственнöй могъяс збыльмöдан (государственнöй услугаяс олöмö пöртан) административнöй регламентъяс дасьтан да вынсьöдан пöрадок йылысь» Коми Республикаса Правительстволöн 2009 во урасьöм тöлысь 12 лунся 24 №-а шуöмöн урчитöм кадколастъясö |
| 2.5. | Шыасьöмъяслöн, шыöдчöмъяслöн да мукöд документлöн урчитöм формаяс, кутшöмъясöс примитö Коми Республикаса государственнöй орган видлавны оланпасъяс да мукöд нормативнöй правовöй акт серти | вынсьöдан лунсянь 5 уджалан лунöн. Выльмöдсьö коланлун серти |
| 2.6. | Коми Республикаса государственнöй органöн, сылöн мутас органъясöн примитöм нормативнöй правовöй актъяс да мукöд решение обжалуйтан пöрадок йылысь юöръяс | выльмöдсьö коланлун серти  |
| III. Коми Республикаса государственнöй органлöн удж йылысь юöр (компетенция серти) |
| 3.1. | Коми Республикаса государственнöй органöн сетан (збыльмöдан) государственнöй услугаяс (могъяс) да найöс сетан (збыльмöдан) пöрадок йылысь юöръяс   | выльмöдсьö коланлун серти  |
| 3.2. | Коми Республикаса государственнöй орган уджлöн планъяс да петкöдласъяс   | вынсьöдан лунсянь 5 уджалан лунöн |
| 3.3. | Коми Республикаса Правительствоö Коми Республикаса государственнöй орган уджлöн планъяс да петкöдласъяс збыльмöдöм йылысь отчётъяс  | Коми Республикаса Правительствоö сетан лунсянь 5 уджалан лунöн |
| 3.4. | «Государственнöй контроль (дöзьöр) да муниципальнöй контроль збыльмöдiгöн юридическöй кывкутысьяслысь да асшöр уджалысьяслысь правояс дорйöм йылысь» Федеральнöй оланпас серти öчереднöй воын юридическöй кывкутысьяслы да асшöр уджалысьяслы планöвöй прöверкаяс нуöдан план  | вынсьöдан лунсянь 5 уджалан лунöн  |
| 3.5. | Торъя мога да (либö) государственнöй уджтасъяслöн лыддьöг, кутшöмъяслöн заказчикнас либö олöмö пöртысьнас лоö Коми Республикаса государственнöй орган | выльмöдсьö коланлун серти |
| 3.6. | Республиканскöй торъя мога уджтасъяс збыльмöдан, торъя мога петкöдласъяс олöмö пöртан петкöдласъяс йылысь, торъя мога уджтас збыльмöдöм вылö видзöм сьöм мында йылысь, а сiдзжö уджтасса мероприятиеяс збыльмöдöмлöн мониторинглöн бöртасъяс йылысь шöр юöръяс  | быд квартал |
| 3.7. | Коми Республикаса государственнöй органлöн удж йылысь юöртан да аналитическöй материалъяс (юöр сяма докладъяс, отчётъяс да обзоръяс)  | выльмöдсьö коланлун серти  |
| 3.8. | Коми Республикаса государственнöй органлöн войтыркостса ёртасьöмын участвуйтöм йылысь юöр | выльмöдсьö коланлун серти |
| 3.9. |  Коми Республикаса государственнöй органса юрнуöдысьлöн официальнöй ветлöмъяс йылысь да уджалан ветлöмъяс йылысь, а сiдзжö Коми Республикаса государственнöй органöн, сылöн мутас органöн котыртöм официальнöй мероприятиеяс (заседаниеяс, паныдасьлöмъяс, брифингъяс, семинаръяс, гöгрöс пызанъяс да мукöд мероприятие), торйöн кö, лоана официальнöй ветлöмъяс да удж кузя ветлöмъяс, официальнöй мероприятиеяс да налöн кывкöртöдъяс йылысь анонсъяс   | официальнöй ветлöмъяс, уджалан ветлöмъяс, официальнöй мероприятиеяс йылысь анонсъяс - пасйöм мероприятиеяс водзын öти уджалан лунöн. Официальнöй ветлöмъяс, уджалан ветлöмъяс, официальнöй мероприятиеяс серти кывкöртöдъяс – пасйöм мероприятиеяс помасьöм бöрын öти уджалан лунöн |
| 3.10. | Коми Республикаса государственнöй органса да сылöн мутас органса юрнуöдысьяслöн да юрнуöдысьясöс вежысьяслöн официальнöй сёрнитöмъяслысь да шыöдчöмъяслысь текстъяс | сёрнитöм бöрын öти уджалан лунöн |
| 3.11. | Йöзöс да мутас виччысьтöм лоöмторйысь дорйöм да налысь безопасносьт могмöдöм кузя примитöм мераяс йылысь, прогнозируйтан да артмöм виччысьтöм лоöмторъяс, наысь йöзöс доръян приёмъяс да способъяс йылысь юöр | выльмöдсьö коланлун серти  |
| 3.12. |  Коми Республикаса государственнöй органöн да сылöн мутас органöн асланыс уджмогъяс серти нуöдöм прöверкаяслöн бöртасъяс йылысь, а сiдзжö Коми Республикаса государственнöй органын, сылöн мутас органын да ведомствоувса организацияясын нуöдöм прöверкаяслöн бöртасъяс йылысь юöр | прöверка акт кырымалан лунсянь 5 уджалан лунöн |
| 3.13. | Коми Республикаса государственнöй органлöн да сылöн мутас органъяслöн Россия Федерацияса государственнöй власьт мукöд органкöд, Коми Республикаса государственнöй органъяскöд, öтйöза öтувъяскöд, политическöй ютыръяскöд, профессиональнöй котыръяскöд да мукöд организациякöд, сы лыдын войтыркостса, öтув уджалöм йылысь юöръяс да пасйöм органъяскöд öтув уджалöм йылысь артмöдчöм  | мероприятие нуöдöм либö пасйöм органъяслöн öтув уджалöм йылысь артмöдчöм кырымалöм бöрын 5 уджалан лунöн |
| 3.14. | Государственнöй могъяс вылö тöвар вайöм, уджъяс да услугаяс вöчöм вылö заказъяс, кутшöмъясöс нуöдöны Коми Республикаса государственнöй органъяс, налöн мутас органъяс да ведомствоувса организацияяс, иналöм йылысь юöр | выльмöдсьö коланлун серти  |
| 3.15. | Государственнöй заданиеяс йылысь, государственнöй заданиеяс збыльмöдöм йылысь отчётъяс йылысь юöр | Коми Республикаса Правительстволöн 2009 во ода-кора тöлысь 29 лунся 143 №-а шуöмöн урчитöм кадколастъясö |
| 3.16. | Государственнöй могъяс вылö тöвар вайöм, уджъяс да услугаяс вöчöм вылö заказъяс, кутшöмъясöс нуöдöны Коми Республикаса государственнöй органъяс, налöн мутас органъяс да ведомствоувса организацияяс, йöзöдан план-график  | быд квартал |
| IV. Коми Республикаса государственнöй органлöн удж йылысь статистическöй юöр |
| 4.1. | Статистическöй пасйöдъяс да петкöдласъяс, кутшöмъяс петкöдлöны экономическöй, социальнöй да мукöд боксянь олöмсö да сöвмöмлысь мунанногсö, мыйöн веськöдлöмыс пырö Коми Республикаса государственнöй органлöн уджмогъясö | быд квартал |
| 4.2. | Коми Республикаса государственнöй органöн, сылöн мутас органöн да ведомствоувса организацияясöн сетöм бюджетнöй средствоясöн вöдитчöм йылысь юöръяс | быд квартал  |
| 4.3. | Организацияяслы да асшöр уджалысьяслы сетöм кокньöдъяс, срок нюжöдöм, мынтысян кад урчитöм, а сiдзжö Коми Республикаса республиканскöй бюджетö мынтысьöмъяс серти уджйöз спишитöм йылысь юöръяс | быд тöлысь |
| V. Коми Республикаса государственнöй органöн либö сылöн мутас органъясöн котыртöм координационнöй да сöвещательнöй органъяс йылысь юöръяс |
| 5.1. | Коми Республикаса государственнöй органöн либö сылöн мутас органъясöн котыртöм координационнöй да сöвещательнöй органъяс лыддьöг | котыртöм бöрын 5 уджалан лунöн |
| 5.2. | Координационнöй да сöвещательнöй органъяс котыртан да уджалан юалöмъясöн веськöдлысь правовöй актъяс  | правовöй актъяс кырымалöмсянь 5 уджалан лунöн |
| 5.3. | Коодинационнöй да сöвещательнöй органъясö пырысьяс йылысь юöръяс (координационнöй да сöвещательнöй органса юрнуöдысьяслöн да сэтчö пырысьяслöн ов, ним, вич, чин) | правовöй актъяс йöзöдöмсянь 5 уджалан лунöн |
| 5.4. | Координационнöй да сöвещательнöй органъясса заседаниеяс йылысь юöр, торйöн кö, координационнöй да сöвещательнöй органъясса заседаниеяслöн анонсъяс   | заседаниеясса анонсъяс – заседаниеöдз 3 уджалан лунöн водзвыв. Заседаниеса сёрнигижöдъяс – сёрнигижöд кырымалöм бöрын 5 уджалан лунöн |
| VI. Коми Республикаса государственнöй органöс кадръясöн могмöдöм йылысь юöр |
| 6.1. | Государственнöй гражданскöй служба вылö гражданаöс босьтан пöрадок  | выльмöдсьö коланлун серти |
| 6.2. | Государственнöй гражданскöй службаса прöст чинъяс йылысь, кутшöмъяс эмöсь Коми Республикаса государственнöй органын да сылöн мутас органын, юöръяс | прöст чин вылö конкурс заводитчöм йылысь йöзöс юöртан средствоясын йöзöдöмсянь 3 уджалан лунöн |
| 6.3. | Коми Республикаса государственнöй органын да сылöн мутас органын государственнöй гражданскöй службаса прöст чинъяс вылö пырны кöсйысьяс дорö уджсикас серти корöмъяс | прöст чин вылö конкурс заводитчöм йылысь йöзöс юöртан средствоясын йöзöдöмсянь 3 уджалан лунöн |
| 6.4. | Государственнöй гражданскöй службса прöст чин вылö конкурслöн условиеяс да бöртасъяс    | конкурсса условиеяссö йöзöдöны конкурс нуöдтöдз 30 лунöн водзвыв; бöртасъяс – конкурс помасян лунсянь тöлысьöн |
| 6.5. | Телефон номеръяс, электроннöй пошта инпас, мый серти позьö босьтны Коми Республикаса государственнöй органын да сылöн мутас органын государственнöй гражданскöй службаса прöст чинъяс йылысь юöр  |  выльмöдсьö коланлун серти |
| 6.6. | Коми Республикаса государственнöй органын да сылöн мутас органын государственнöй гражданскöй службаса прöст чинъяс вылö конкурсъяс котыртан да нуöдан комиссияö пырысьяс |  комиссияö пырысьясöс вынсьöдöм бöрын 5 уджалан лунöн. Выльмöдсьö коланлун серти |
| 6.7. | Коми Республикаса государственнöй органын да сылöн мутас органын государственнöй гражданскöй службаса прöст чинъяс вылö конкурсъяслысь бöртасъяс обжалуйтан пöрадок  | пöрадок вынсьöдан лунсянь 5 уджалан лунöн |
| 6.8. | Велöдан учреждение лыддьöг, кутшöмъяс Коми Республикаса государственнöй органлы ведомство улын (эмöсь кö), пошта инпас, официальнöй сайтъяслöн инпас, а сiдзжö телефон номеръяс, мыйяс серти позьö босьтны тайö велöдчан учреждениеяс йылысь справка сяма юöр  | выльмöдсьö коланлун серти |
| 6.9. | Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да вензьöмъяс öлöдöм кузя комиссиялöн уджалан пöрадок, кытчö пырö Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да вензьöмъяс öлöдöм кузя комиссиялы видлалöм вылö шыöдчöм сетан пöрадок | пöрадок вынсьöдöмсянь 5 уджалан лунöн |
| 6.10. | Коми Республикаса государственнöй органын, сылöн мутас органъясын, ведомствоувса организацияясын коррупциялы паныд мунысь мераяс примитöм йылысь юöр | выльмöдсьö коланлун серти |
| VII. Гражданалöн, организацияяслöн, öтйöза öтувъяслöн, государственнöй органъяслöн да меставывса асвеськöдлан органъяслöн шыöдчöмъяс кузя Коми Республикаса государственнöй органлöн удж йылысь юöр |
| 7.1. | Правовöй актъяс, кутшöмъяс веськöдлöны Коми Республикаса государственнöй органын гражданаса, организацияса, öтйöза öтувъясса, государственнöй органъясса да меставывса асвеськöдлан органъясса шыöдчöмъясöн уджöн  | акт примитан лунсянь 5 уджалан лунöн |
| 7.2. | Гражданаса, организацияса, öтйöза öтувъясса, государственнöй органъясса да меставывса асвеськöдлан органъясса шыöдчöмъяс видлалан пöрадок | выльмöдсьö коланлун серти  |
| 7.3. | Гражданаöс, сы лыдын организацияясöс, öтйöза öтувъясöс, государственнöй органъясöс да меставывса асвеськöдлан органъясöс петкöдлысьясöс примитан пöрадок да кад | пöрадок вынсьöдан лунсянь 5 уджалан лунöн |
| 7.4. | Коми Республикаса государственнöй органлöн тэчас юкöдувса юрнуöдысьлöн либö мукöд чина мортлöн ов, ним да вич, кодлöм уджмогъясö пырö гражданаöс, сы лыдын организацияясöс, öтйöза öтувъясöс, государственнöй органъясöс да меставывса асвеськöдлан органъясöс петкöдлысьясöс примитöм, налысь шыöдчöмъяс видлалöм, а сiдзжö телефон номер, электроннöй пошта инпас, мый серти позьö босьтны справка сяма юöр | индöмсянь 5 уджалан лунöн |
| 7.5. | Гражданалысь, сы лыдын организацияясöс, öтйöза öтувъясöс, государственнöй органъясöс да меставывса асвеськöдлан органъясöс петкöдлысьяслысь шыöдчöмъяс серти обзоръяс, а сiдзжö тайö шыöдчöмъяс видлалöмлöн бöртасъяс да примитöм мераяс йылысь öтувтöм юöр | быд квартал |

Косныревва 21146 пас